ผู้ปลูกหอมแดง จ.ศรีสะเกษเรียกร้องรัฐบาลจ่ายเงิน โครงการแทรกแซงหอมแดงรอบ 2 
ขณะที่วันนี้ (9 พ.ค.) กลุ่มผู้ปลูกหอมแดง รวมตัวชุมนุมเรียกร้องให้รัฐบาลจ่ายเงินที่ค้างอยู่กว่า 136 ล้านบาท ผู้ปลูกหอมแดง 1000 คน ในอำเภอยางชุมน้อย และ ราษีไศล จังหวัดศรีสะเกษ ชุมนุมที่หอประชุมโรงเรียนอนุบาลยางชุมน้อย เพื่อเรียกร้องให้รัฐบาล จ่ายเงินให้กับผู้ปลูกหอมแดง ที่เข้าร่วมโครงการแทรกแซงราคาหอมแดง กับองค์การคลังสินค้า หรือ อคส.ในรอบที่ 2 กว่า 700 ราย รวมเป็นเงินกว่า 136 ล้านบาทน.ส.ศิริพร สะอาด ที่ปรึกษาวิสาหกิจชุมชนตำบลส้มป่อย อำเภอราษีไศล เปิดเผยว่า เกษตรกรกว่า 700 คน ได้นำหอมแดงเข้าร่วมโครงการฯ กว่า 20000 ตัน ในลักษณะฝากหอมไว้ที่บ้านของเกษตรกร เพื่อป้องกันการเน่าเสีย แต่ผ่านมากว่า 3 เดือน ยังไม่ได้รับเงิน พร้อมเรียกร้องให้รัฐบาลจ่ายเงิน ภายใน 7 วัน หากไม่ดำเนินการ จะเดินทางไปยื่นหนังสือต่อนายกรัฐมนตรี ที่ทำเนียบรัฐบาลด้านนายสุริยะ อมรโรจน์วรวุฒิ รองผู้ว่าราชการจังหวัดศรีสะเกษ รับปากว่า จะนำเรื่องเสนอรัฐบาลแก้ปัญหาอย่างเร่งด่วนขณะที่นายอุบลศักดิ์ บัวหลวงงาม ประธานคณะอนุกรรมการตรวจสอบการบริหารจัดการราคาหอมแดง ตามโครงการแก้ไขปัญหาหอมแดง เปิดเผยว่า คณะกรรมการตรวจสอบโครงการหอมแดง สรุปผลสอบเบื้องต้นพบว่า หอมแดงหายไปจากคลังสินค้า ร้อยละ 60 และมีมติให้ชะลอการจ่ายเงินโครงการแทรกแซงหอมแดง รอบที่ 2 ออกไปก่อน จนกว่าการตรวจสอบโครงการรับซื้อหอมแดง ในรอบแรกที่ส่อทุจริตจะแล้วเสร็จ
 คณะกรรมการตรวจสอบโครงการราคาหอมแดงมีมติให้ชะลอการจ่ายเงินโครงการแทรกแซงราคาหอมแดงรอบที่ 2 ในจังหวัดศรีสะเกษ ออกไปก่อนจนกว่าการตรวจสอบโครงการรับซื้อหอมแดงรอบแรกจะแล้วเสร็จ 
ชุมนุม,ศรีสะเกษ,หอมแดง,แทรกแซง